**Mazda6** on Mazdan vuodesta 2002 lähtien valmistama ylemmän keskiluokan automalli, joka korvasi Mazda 626:n. Sitä myydään Japanissa nimellä **Mazda Atenza**.

Mazda6 GG (2002–2008)
---------------------

Ensimmäisen sukupolven Mazda6 esiteltiin Detroitin autonäyttelyssä tammikuussa 2002. Korimalleina olivat neliovinen sedan, viisiovinen hatchback ja farmari (koritunnus GY). Malli perustuu Mazdan ja Fordin yhteistyössä kehittämälle pohjalevylle.

Farmarikorinen Mazda6 GY.
Vuoden 2003 Euro NCAP -kolaritestistä Mazda6 sai tulokseksi neljä tähteä viidestä.

Facelift-mallin Mazda6 GG.
Vuonna 2005 malli koki pienen kasvojenkohotuksen, jossa se sai muun muassa uuden etupuskurin ja mustapohjaiset ajovalot. Uudistuksen yhteydessä koritunnuksiksi vaihtuivat GG1 ja GY1.

Facelift-mallin farmarikorinen Mazda6 GY.
Vuoden 2005 lopulla esiteltiin urheilullinen Mazda6 MPS, jonka nimenä oli Pohjois-Amerikassa Mazdaspeed6 ja Japanissa Mazdaspeed Atenza. Siinä oli turboahdettu 2,3-litrainen bensiinimoottori teholtaan 260 hevosvoimaa.

Mazdaspeed6

Mazda6 GH (2007–2012)
---------------------

Toisen sukupolven Mazda6 esiteltiin Frankfurtin autonäyttelyssä syksyllä 2007. Edeltäjäänsä verrattuna se kasvoi kokonaispituudeltaan 6,5 senttimetriä, akseliväliltään viisi senttimetriä ja leveydeltään 1,5 senttimetriä. Muun muassa korissa aiempaa runsaammin käytetyn suurlujuusteräksen ansiosta auto on kuitenkin edellismallia kevyempi.

Farmarikorinen Mazda6 GH.
Vuoden 2009 Euro NCAP -kolaritestistä Mazda6 sai tulokseksi täydet viisi tähteä.

Facelift-mallin Mazda6 GH.
Geneven autonäyttelyssä keväällä 2010 esiteltiin kasvojenkohotuksen kokenut Mazda6. Näkyvimmät uudistukset kohdistuivat etupuskuriin, jossa ilmanottoaukoista tuli aiempaa suuremmat. Myös takavaloihin tehtiin pieniä muutoksia.

Facelift-mallin farmarikorinen Mazda6 GH.

Mazda6 GJ/GL (2012–)
--------------------

Kolmannen sukupolven Mazda6 esiteltiin neliovisena sedanina Moskovan autonäyttelyssä elokuussa 2012. Farmarimallin ensiesittely oli Pariisin autonäyttelyssä seuraavassa kuussa. Edeltäjäänsä verrattuna auton akseliväli kasvoi 10,5 senttimetrillä. Viisiovista hatchbackia ei kahdesta edellisestä sukupolvesta poiketen ollut enää saatavilla.

Farmarikorinen Mazda6 GJ.
Vuoden 2013 Euro NCAP -kolaritestistä Mazda6 sai tulokseksi täydet viisi tähteä.

Facelift-mallin Mazda6 GJ.
Vuonna 2015 malli koki kasvojenkohotuksen, jossa siihen tehtiin pieniä muutoksia keulan alueella. Uusia varusteita olivat muun muassa LED-ajovalot ja tietoviihdejärjestelmä seitsemäntuumaisella näytöllä.

Mazda6 GL
Los Angelesin autonäyttelyssä vuoden 2017 lopulla esiteltiin toisen kasvojenkohotuksensa kokenut Mazda6. Ajovalot muotoiltiin uudelleen ja etusäleiköstä tuli aiempaa suurempi. Myös takapuskuri oli uusi, lisäksi sisusta uudistettiin täydellisesti. Kasvojenkohotuksen yhteydessä koritunnukseksi vaihtui GL.

Lähteet
-------

1. ↑  Mazda 6 – 2002 Detroit Auto Show *Car and Driver*.  1.1.2002. Viitattu 26.5.2019. (englanniksi)
2. ↑  Mazda6 2003 Euro NCAP. Viitattu 24.5.2019. (englanniksi)
3. ↑  Onko Mazda 6 maineensa veroinen? *Tekniikka&Talous*.  8.2.2008.  Arkistoitu 25.5.2019. Viitattu 25.5.2019.
4. ↑  Mazda6 2009 Euro NCAP. Viitattu 24.5.2019. (englanniksi)
5. ↑  Geneva 2010: Refreshed 2010 Mazda6 shows off its new face *Autoblog*.  3.3.2010. Viitattu 25.5.2019. (englanniksi)
6. ↑  Mazda 6 Estate debuts at Paris *Auto Express*.  27.9.2012. Viitattu 25.5.2019. (englanniksi)
7. ↑  Mazda 6 launched at 2012 Moscow motor show *CAR Magazine*.  28.8.2012. Viitattu 25.5.2019. (englanniksi)
8. ↑  Mazda6 2013 Euro NCAP. Viitattu 25.5.2019. (englanniksi)
9. ↑  New Mazda 6 facelift 2015 review *Auto Express*.  11.2.2015. Viitattu 25.5.2019. (englanniksi)
10. ↑  Mazda 6 (2018) – Update und neuer Turbomotor *Auto, Motor und Sport*.  30.11.2017. Viitattu 25.5.2019. (saksaksi)

Aiheesta muualla
----------------

* Kuvia tai muita tiedostoja aiheesta **Mazda6** Wikimedia Commonsissa